3. การประกอบธุรกิจของแต่ละสายผลิตภัณฑ์

บริษัท สามารถเทลคอม จำกัด (มหาชน) แบ่งโครงสร้างธุรกิจออกเป็น 4 สาย ดังนี้

3.1 สายธุรกิจบริการเครือข่ายสื่อสาร (Network Services)

3.2 สายธุรกิจบริการรับเหมาออกแบบติดตั้งระบบ (System Integration)

3.  สายธุรกิจนวัตกรรมและเทคโนโลยีประยุกต์ (Business Application Solutions &
    Services)

4.  สายธุรกิจบริการ Outsourcing Services

สายธุรกิจบริการเครือข่ายสื่อสาร (Network Services)

ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT
ตลอดจนบริการเครือข่ายสื่อสารความเร็วสูงหลายสื่อแบบสายเช่าพิเศษ Lease line, DSL
(Digital Subscriber Line), Frame Relay, ATM และบริการ สื่อสารข้อมูลไร้สาย
ตลอดจนการให้คำปรึกษาออกแบบระบบพัฒนาระบบเทคโนโลยีสารสนเทศและระบบสื่อสารติดตั้งบำรุงรักษา
บริหารระบบดังกล่าวให้มีประสิทธิภาพ สูงสุด ซึ่งบริษัทที่ให้บริการในกลุ่มธุรกิจนี้ ได้แก่

1.  บริษัท สามารถเทลคอม จำกัด (มหาชน)

บริษัท สามารถเทลคอม จำกัด (มหาชน)
เริ่มจากการเป็นบริษัทผู้ให้บริการระบบสื่อสารโทรคมนาคมเป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มี
ประสิทธิภาพโดยมีสถานีแม่ข่าย (Hub Station) ตั้งอยู่ที่ตึกสำนักงานที่ถนนงามวงศ์วาน
กรุงเทพมหานคร และมีสถานีบริการย่อยถึง 14 สถานีกระจายอยู่ในพื้นที่ทั่วประเทศ
รวมถึงให้บริการอุปกรณ์เครือข่าย สื่อสารและสารสนเทศ
ร่วมกับพันธมิตรธุรกิจให้บริการกับหน่วยงานราชการ เอกชน และรัฐวิสาหกิจ
ในลักษณะให้เช่าใช้บริการ ตลอดจนบริการเทคโนโลยี Outsourcing และ Turn-Key Project

ก) ลักษณะผลิตภัณฑ์หรือบริการ

1.  บริการเช่าระบบสื่อสารผ่านดาวเทียมความเร็วสูง iPSTAR และ VSAT

  โดยสามารถจำแนกออกเป็นประเภทใหญ่ๆ ได้ 4 ประเภท

  1.1.1 บริการเอ็กซ์เพรสลิ้งค์ (Expresslink Service)
  สามารถแบ่งรูปของการให้บริการเป็น 2 รูปแบบ คือการสื่อสารแบบ SCPC (Single Channel
  Per Carrier) เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกัน โดยสมบูรณ์แบบทั้งอุปกรณ์และช่องสัญญาณ
  ดาวเทียมและสามารถใช้ได้ตลอด 24 ชั่วโมง
  การสื่อสารลักษณะนี้สามารถสื่อสารได้ทั้งข้อมูลภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมากการติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง
  (Point to Point) หรือสำนักงานใหญ่ไปที่สาขาหลายๆ แห่ง (Point to Multi-Point)
  ลูกค้าสามารถกำหนดความเร็วการรับส่งข้อมูลได้ตามความต้องการ

  1.1.2 บริการ VSAT เป็นการสื่อสารโดยใช้ช่องสัญญาณ C-Band โดยใช้เทคโนโลยีช่องสัญญาณ
  ดาวเทียมร่วมกัน VSAT (Very Small Aperture Terminal)
  ซึ่งเป็นการแลกเปลี่ยนข้อมูลจากสถานีแม่ของ ผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย (
  Remote Station ) หรือสาขาของผู้ใช้บริการ
  โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
  ซึ่งมีประสิทธิภาพในการจัดลำดับการรับ - ส่ง ข้อมูลของผู้ใช้บริการอย่างต่อเนื่อง

  1.1.3 บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงาน

  1.1.4 บริการ iPSTAR Enterprise Solution ร่วมกับ บมจ. ชินแซทเทลไลท์
  โดยเป็นการให้บริการ สื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูล ภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดยมีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+--------------+--------------+-----------+--------------+------------+
| ลักษณะ        | Express Link | Share Net | Broadcasting | iPSTAR     |
|              | – SCPC       | –VSAT     |              |            |
+--------------+--------------+-----------+--------------+------------+
| การสื่อสาร     | รับ-ส่ง        | รับ-ส่ง     | ทางเดียว      | รับ-ส่ง      |
+--------------+--------------+-----------+--------------+------------+
| ระบบช่องสัญญาณ | Fixed        | Shared    | Fixed /      | Fixed /    |
|              |              |           | Shared       | Shared     |
+--------------+--------------+-----------+--------------+------------+
| สิ่งที่สื่อสาร     | ข้อมูล/ ภาพ /  | ข้อมูล      | ข้อมูล / เสียง  | ข้อมูล (IP)  |
|              | เสียง         | (ส่วนมาก)  |              | ภาพ / เสียง |
+--------------+--------------+-----------+--------------+------------+
| กล           | สถาบันการเงิน/ | สถ        | สำนักข่าว /    | ทั่วไป/      |
| ุ่มลูกค้า/งานที่ใช้ |              | าบันการเงิน | สถานีวิทยุ      | อินเทอร์เน็ต  |
|              | บริษัทขนาดใหญ่/ |           |              |            |
|              |              |           |              |            |
|              | ห            |           |              |            |
|              | น่วยงานราชการ |           |              |            |
+--------------+--------------+-----------+--------------+------------+

2.  บริการเครือข่ายสื่อสารข้อมูลความเร็วสูงหลายสื่อ

  แบบสายเช่าพิเศษ (Lease Line), Frame Relay ATM
  และบริการสื่อสารข้อมูลไร้สายจากผู้ให้บริการ เครือข่ายสื่อสารพื้นฐาน เช่น TOT, CAT,
  TRUE, UIH, ADC เป็นต้น โดยบริษัทเป็นตัวแทนขายให้กับลูกค้าองค์กร

1.3 ธุรกิจขายและให้บริการติดตั้งระบบไอทีและระบบสื่อสาร

  บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
  Storage Devices, PC และ Network Equipment, Router, VDO Conference,
  Satellite Equipment, Computer, ATM Switch Application Software และอื่นๆ
  จากพันธมิตรทางธุรกิจ เช่น Sun Microsystems, Hewlett-Packard, Nortel, Cisco,
  Oracle เป็นต้น

  1.4 การบริการแบบครบวงจร (Total Solution)

  บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
  โดยมุ่งเน้นไปยังกลุ่มลูกค้าที่มี
  อัตราการเติบโตสูงการให้บริการแบบครบวงจรนี้เป็นการให้บริการกับลูกค้าในลักษณะทั้งระบบ
  โดยเป็น การรวมการให้บริการของ 4 ลักษณะสำคัญเข้าด้วยกัน ได้แก่ ระบบงาน
  (Application Software) , ระบบสื่อสาร / โครงข่าย (network), อุปกรณ์/ส่วนต่อพ่วง
  (Hardware/Equipment) , การบริการ (Installation/Service/Maintenance)
  ในปัจจุบันบริษัทได้รับความร่วมมือจากพันธมิตรทางธุรกิจร่วมให้บริการครบวงจร เช่น
  E-learning บริการระบบการเรียนการสอนอิเลคทรอนิกส์ ระยะไกลและผ่านระบบ
  อินเทอร์เน็ต (Virtual University)
  สามารถเรียนได้เสมือนอยู่ในห้องเรียนเพื่อช่วยพัฒนาสร้างระบบการศึกษารูปแบบใหม่ที่สามารถเรียนได้โดยไม่จำกัดเวลาและสถานที่
  บริการการบริหารจัดการการศึกษา “U Plus” ระบบเทคโนโลยีสารสนเทศแบบครบวงจร
  (Total Solution)
  สำหรับการบริหารจัดการกิจกรรมเพื่อการศึกษาและงานบริการสำหรับมหาวิทยาลัยและสถาบันระดับอุดมศึกษา
  อาทิ ระบบบริหารจัดการเรียนการสอนแบบอิเลคทรอนิกส์ กิจกรรมการศึกษาต่างๆ
  การสืบค้นเนื้อหาข้อมูล การติดต่อสื่อสารแลกเปลี่ยนข้อมูล
  และทำกิจกรรมสำหรับนักศึกษาผ่านระบบเครือข่ายและอุปกรณ์อิเล็คทรอนิกส์โดยระบบจะประกอบด้วย
  2 ส่วนหลัก คือ U Plus Solutions Educational Service Provider
  เป็นระบบที่ติดตั้งไว้ที่ Data
  Centerโดยทางสถาบันและนักศึกษาสามารถเข้าใช้โดยการเชื่อมต่อกับ Data Center และ U
  Plus Solutions Infrastructure เป็นระบบและอุปกรณ์ที่ติดตั้งไว้ ณ สถาบันการศึกษา
  สำหรับ U Plus Educational Service Provider ได้แก่ ระบบบริหารจัดการการเรียนรู้
  (Learning Management System) อันประกอบไปด้วย
  ระบบการเรียนการสอนและฝึกอบรมผ่านระบบคอมพิวเตอร์ (Computer Based Training),
  ระบบการเรียนการสอนผ่าน อินเทอร์เน็ตและเว็บไซต์ (Web-based Training),
  ระบบการเรียนการสอนทางไกล (Distance Broadcast Training)
  ระบบศูนย์ประสานงานกับสถาบันการศึกษา (U-Office) จะประกอบด้วยระบบทะเบียนนักศึกษา,
  ระบบรายงานผลการศึกษา ระบบสืบค้น ข้อมูลประกอบการเรียนการสอน (Search Contents)
  ระบบสร้างกลุ่มสังคม (My Community) ระบบศูนย์กลางการค้า (Market Place)
  ระบบผสมผสานความร่วมมือ (Collaboration Tools) ระบบเข้าใช้บริการทั่วประเทศ
  (Nationwide Access) ทั้งนี้ในแง่ของสถาบันการศึกษา
  สามารถสร้างภาพลักษณ์สู่การเป็นมหาวิทยาลัยอิเลคทรอนิกส์
  ลดปัญหาด้านการขาดแคลนบุคลากรและประหยัดงบประมาณสามารถบริหารจัดการและลดขั้นตอนในการให้บริการด้านต่างๆ
  กับนักศึกษาสะดวกและรวดเร็วมากยิ่งขึ้น
  อีกทั้งยังสามารถเพิ่มประสิทธิภาพในการกระจายข้อมูลข่าวสารของสถาบันการศึกษาได้รวดเร็วและทั่วถึงมากยิ่งขึ้น
  และสามารถให้บริการด้านการศึกษาอย่างครบถ้วนด้วยการลงทุนที่ต่ำ ในแง่ของนักเรียน นักศึกษา
  จะได้รับโอกาสและมีศักยภาพทางการศึกษาเพิ่มมากขึ้น
  สามารถเข้ามาทำการเรียนการสอนและค้นคว้าข้อมูลได้ทุกที่ทุกเวลา ซึ่งสามารถติดต่อ
  สื่อสารเพื่อศึกษาและแลกเปลี่ยนข้อมูลกับอาจารย์ เพื่อนนักศึกษา
  รวมถึงสถาบันการศึกษาได้สะดวกรวดเร็วมากยิ่งขึ้น

ในปี 2548 บริษัทได้ลงนามความร่วมมือ Cyber University กับมหาวิทยาลัยอัสสัมชัญ
เปิดบริการเรียนระดับปริญญาโทการบริหารการจัดการ AUplus
ตลอดหลักสูตรผ่านเครือข่ายอินเทอร์เน็ต และมหาวิทยาลัยอีสเทอร์นเอเชียบริการเรียน EAUplus
ระดับปริญญาตรี เสริมกับหลักสูตรภาคปกติ

ข) ตลาดและภาวะการแข่งขัน

บริษัทดำเนินธุรกิจผู้ให้บริการเทคโนโลยีสารสนเทศและโทรคมนาคมภาคเอกชน
มีรายได้หลักจากที่ลูกค้าใช้บริการสื่อสารผ่านระบบเครือข่ายความเร็วสูงทั้งแบบมีสายและไร้สาย
กำหนดระยะเวลาตามสัญญา

ในตลาดบริการภาคนี้จะมีการแข่งขันสูงมากขึ้นจากการเปิดเสรีและผ่อนคลายกฎระเบียบของคณะกรรมการ
โทรคมนาคมแห่งชาติ (กทช.) ตลอดจนการคิดค้นเทคโนโลยีใหม่ เช่น Broadband, IPTV,
VOIP, 3 G ผลักดันให้เกิด ผู้ประกอบการรายใหม่ และมีความแข่งขันด้านราคา
ทั้งสินค้าและบริการที่แข่งขันกันโดยตรง ตลอดจนสินค้าทดแทน
บริษัทจำเป็นต้องมีการประยุกต์เทคโนโลยีสารสนเทศ เข้ามาผนวกกับบริการโทรคมนาคม
เพื่อสร้างมูลค่าเพิ่มของการให้บริการและสร้างผลกำไรต่อหน่วยเพิ่มขึ้น
โดยเน้นธุรกิจเฉพาะกลุ่มแต่ละประเภทสินค้ามากขึ้น ได้แก่ กลุ่มธุรกิจภาครัฐ การเงินการธนาคาร
สถาบันการศึกษา การขนส่ง มีการปรับเปลี่ยนการตลาดของผลิตภัณฑ์ เช่น ธุรกิจดาวเทียม VSAT
ได้มีการปรับเปลี่ยนไปสู่การใช้ดาวเทียม iPSTAR เพื่อการสื่อสารข้อมูลมากขึ้น
ส่วนความสามารถที่เหลืออยู่ก็นำมาประยุกต์ใช้ในธุรกิจสื่อโฆษณา
ประชาสัมพันธ์แบบวิทยุโทรทัศน์กระจายเสียงองค์กร

ส่วนธุรกิจเครือข่ายสื่อสารก็มีการประยุกต์ใช้ซอฟแวร์มาให้บริการที่ครบวงจรมากขึ้น เช่น
E-learning ทำให้เกิดการใช้งานระบบเครือข่ายมากขึ้น
และเกิดประโยชน์ต่อกลุ่มสถาบันการศึกษา ที่สามารถให้บริการไม่จำกัดสถานที่และเวลา
สามารถศึกษาได้ตลอด 24 ชั่วโมง

บริษัทมีกลยุทธ์หลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ
    ให้กับกลุ่มธุรกิจเพื่อบริการแก่ลูกค้าปลายทางเป็นแบบ B2B2C (Business to Business
    to Customer)

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ
    เกิดบริการใหม่ที่ช่วยให้ลูกค้าของบริษัทมีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท
โดยเป็นตัวแทนขายให้บริการเครือข่ายสื่อสารและพัฒนา สารสนเทศและข้อมูลธุรกิจ
เพื่อสร้างมูลค่าเพิ่มบนเครือข่ายสื่อสาร โดยจะเป็นการประสานงานกับพันธมิตรทางธุรกิจ
ทำให้การจัดหาผลิตภัณฑ์ทำได้โดยง่าย
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPSTAR

  ระบบสื่อสารแบบมีสาย - TOT, CAT, TRUE, TT&T, UIH, Violin

  ระบบสื่อสารแบบไร้สาย - AIS, DTAC

  คอมพิวเตอร์และอุปกรณ์เครือข่าย - Sun, HP, ACER, CISCO, Nortel,

  3Com, Polycom

ซอฟต์แวร์ - Smart & Under, X possible

  3.1.2 บริษัท สามารถบรอดแบนด์ เซอร์วิสเซส จำกัด

เป็นธุรกิจให้บริการระบบสื่อสารข้อมูลความเร็วสูงผ่านข่ายสายท้องถิ่น (DSL: Digital
Subscriber Line)
และบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ต จากผู้ให้บริการ IPS
(Internet Service Provider) เพื่อรองรับกับความต้องการของบริษัท หน่วยงานราชการ
และผู้ใช้งานที่คำนึงถึงความสำคัญของความเร็วในการสื่อสาร ในปี 2548
บริษัทปรับกลยุทธ์ทางธุรกิจที่จะเน้นการทำธุรกิจเป็นแบบเฉพาะกลุ่มธุรกิจและจำกัดการขยายธุรกิจ
จากการแข่งขันด้านราคาที่ลดลงอย่างมาก และผู้ลงทุนใหม่มีความได้เปรียบทางด้านต้นทุน
อันเป็นผลจากการใช้เทคโนโลยีใหม่ที่มีราคาถูกลง เช่น บริษัท ทีโอที จำกัด (มหาชน) บมจ. ทรู
คอร์ปอเรชั่น และในขณะเดียวกันบริษัทได้ขยายธุรกิจในด้านการเป็น
ตัวแทนขายอุปกรณ์คอมพิวเตอร์และระบบสื่อสาร
ที่เสริมกับการใช้งานด้านระบบสื่อสารข้อมูลความเร็วสูง

ก) ลักษณะผลิตภัณฑ์หรือบริการ

บริษัทได้เลือกใช้เทคโนโลยี ATM (Asynchronous Transfer Mode) ในโครงข่ายหลัก
(Backbone Network) เพื่อประสิทธิภาพสูงสุด ในการบริการจัดการเครือข่าย
โดยมีศูนย์ปฏิบัติการเครือข่าย (Network Operation Center)
ทำหน้าที่บริการจัดการเครือข่ายโดยรวม สามารถตรวจสอบวงจรสื่อสารของผู้ใช้บริการได้
จากต้นทางถึงปลายทางอีก ข้างหนึ่ง (End to end Network) โดยมีลักษณะผลิตภัณฑ์ดังนี้

-   ADSL (Asymmetric DSL) เป็น DSL ที่มีอัตราการรับและส่งข้อมูลไม่เท่ากัน
    โดยที่อัตราการรับข้อมูลจากเครื่องเซิร์ฟเวอร์มายังผู้ใช้งาน (Downstream) ตั้งแต่ 64
    Kbps. ถึง 8 Mbps. และอัตราการส่งข้อมูลจากผู้ใช้งานไปยังเครื่องเซิร์ฟเวอร์
    (Upstream) ตั้งแต่ 64 Kbps. ถึง 1 Mbps. ซึ่งเหมาะสำหรับการใช้งานอินเทอร์เน็ต
    หรือดาวน์โหลดไฟล์ขนาดใหญ่

-   SDSL (Symmetric DSL) เป็น DSL ที่มีอัตราการรับและส่งข้อมูลเท่ากันตั้งแต่ 64 Kbps.
    ถึง 2 Mbps. ซึ่งเหมาะสำหรับการรับส่งข้อมูลระหว่างบริษัท
    โดยมีประสิทธิภาพเทียบเท่าบริการ Leased Line

รูปแบบการให้บริการ

-   High-speed Access Network :
    เป็นบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ตจากผู้ให้บริการ
    ISP (Internet Service Provider)
    รวมทั้งการใช้บริการแอพพลิเคชั่นทางธุรกิจในลักษณะเช่าใช้จากผู้ให้บริการ ASP
    (Application Service Provider)
    ผู้ใช้บริการสามารถใช้บริการจากผู้ให้บริการหลายรายโดยใช้คู่สายโทรศัพท์เพียงหนึ่งคู่สาย
    จึงประหยัดทั้งอุปกรณ์เครือข่ายและค่าบริการรายเดือน

-   Virtual Private Network : เป็นบริการวงจรสื่อสารความเร็วสูง
    เพื่อสำหรับองค์กรธุรกิจที่ต้องการเชื่อมโยงระบบคอมพิวเตอร์ระหว่างสำนักงานใหญ่กับสาขา

-   Wireless Internet Access ในการให้บริการอินเทอร์เน็ตไร้สาย
    ในจุดจะมีการใช้บริการมาก เช่น ล๊อบบี้, ห้องประชุม, ห้องสัมมนาของโรงแรมเป็นต้น

ข) ตลาดและภาวะการแข่งขัน

การตลาดและช่องทางการจัดจำหน่าย

ธุรกิจระบบสื่อสารข้อมูลความเร็วสูงผ่านข่ายสายท้องถิ่น (DSL)
ปัจจุบันมีการแข่งขันราคาที่สูงจากการที่ผู้ให้บริการลงทุนสร้างเครือข่ายปริมาณมากและใช้กลยุทธ์ราคานำการตลาดกระจายทั่วประเทศเพื่อเข้าถึงผู้บริโภค
ปลายทางตลอดจนผนวกเข้ากับบริการโทรศัพท์พื้นฐานเดิม
บริษัทจำเป็นต้องปรับกลยุทธ์ในการดำเนินการเชื่อมต่อ
วงจรสื่อสารความเร็วสูงไปยังผู้ให้บริการอินเทอร์เน็ต (ISP) เพื่อให้ผู้บริการ
อินเทอร์เน็ตไปจำหน่ายต่อลูกค้าองค์กรโดยเน้นเฉพาะกลุ่มมากขึ้น แทนที่จะเน้นไปที่ผู้บริโภครายย่อย
ตลอดจนการเข้าร่วมเป็นพันธมิตรทางธุรกิจกับผู้ให้บริการหลัก เช่น บริษัท ทีโอที จำกัด (มหาชน)
เพื่อสร้างเครือข่ายเพิ่มเติมและสามารถขยายบริการได้เพิ่มมากขึ้น
โดยที่ไม่จำเป็นต้องลงทุนโดยตรง

  กลุ่มลูกค้าเป้าหมาย

-   ผู้ให้บริการอินเทอร์เน็ต (Internet Service Provider)

-   องค์กรธุรกิจขนาดเล็กและขนาดกลาง

ค) การจัดหาผลิตภัณฑ์หรือบริการ

บริษัทได้ลงทุนสร้างเครือข่ายสื่อสารข้อมูลความเร็วสูงผ่านข่ายสายท้องถิ่น (DSL)
และได้ทำการตลาดเพื่อให้บริการตลอดจนการเข้าเป็นพันธมิตรกับผู้ให้บริการรายใหญ่ เช่น บริษัท
ทีโอที จำกัด (มหาชน)

3.1.3 บริษัท สามารถคอมมิวนิเคชั่นเซอร์วิส จำกัด

 ให้บริการด้านเครือข่ายและสื่อสารโทรคมนาคมและสารสนเทศซึ่งประกอบด้วยการจัดหา , การดำเนินการ, การบำรุงรักษารวมถึงการซ่อมอุปกรณ์สื่อสารโทรคมนาคม

ก) ลักษณะผลิตภัณฑ์หรือบริการ

การประกอบธุรกิจ 4 ประเภทหลัก ดังนี้.-

1) ให้บริการติดตั้งและบำรุงรักษาระบบเครือข่ายสื่อสารโทรคมนาคม (Outsourcing Service)

บริษัทให้บริการหลักๆ ได้แก่ การสำรวจ (Survey), การติดตั้ง (Installation)
และการบำรุงรักษา (Maintenance) ระบบเครือข่ายสื่อสารผ่านดาวเทียม VSAT และ iPSTAR
ให้กับลูกค้าทั้งภาครัฐและเอกชน เช่น บริษัท ทีโอที จำกัด (มหาชน), กระทรวงศึกษาธิการ,
กระทรวงมหาดไทย, กลุ่มธนาคาร, กลุ่มประกันภัย, กลุ่ม Trading เป็นต้น
ทั้งนี้ยังรวมไปถึงการรับเหมาช่วงในการให้บริการแก่ลูกค้าที่ซื้ออุปกรณ์ที่เกี่ยวข้องกับระบบสื่อสารผ่านดาวเทียมจากบริษัทในเครือด้วย

  1.1 โครงการต่าง ๆ ที่สำคัญ

โครงการที่ 1 โครงการโทรศัพท์สาธารณะทางไกลชนบทผ่านดาวเทียม (VSAT) จำนวนทั้งสิ้น
2,161 สถานี ครอบคลุมกว่า 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890
เลขหมายทั่วประเทศ ให้กับ บริษัท ทีโอที จำกัด (มหาชน) อายุสัญญา 10 ปี

นับตั้งแต่ปี 2539 และ 2540 ที่บริษัทได้เซ็นสัญญากับ บริษัท ทีโอที จำกัด (มหาชน)
โครงการโทรศัพท์สาธารณะทางไกลชนบทผ่านดาวเทียมจำนวน 2 โครงการซึ่งมีอายุสัญญา 10 ปีนั้น
บริษัทยังมีภาระผูกพันในการให้บริการซ่อมบำรุงระบบโทรศัพท์สาธารณะทางไกลผ่านดาวเทียมดังกล่าวต่อไปจนครบอายุสัญญาในปี
2549 นี้

  โครงการที่ 2 โครงการอินเทอร์เน็ตโรงเรียนหรือ MOENet ( iPSTAR )
  ของกระทรวงศึกษาธิการ จำนวน 10,600
  โรงเรียนทั่วประเทศตามสัญญาเพื่อใช้งานอินเทอร์เน็ตความเร็วสูงและโทรศัพท์ระบบ VoIP
  อายุสัญญา 5 ปี

  ปี 2547 บริษัท และ บริษัท ทีโอที จำกัด (มหาชน)
  ร่วมเป็นคู่ค้าในการนำบริการที่เป็นจุดเด่นของบริษัท ทีโอที จำกัด (มหาชน)
  และศักยภาพความชำนาญด้านการตลาดและเทคโนโลยีของบริษัท
  ประกอบกับบริษัทเองมีพันธมิตรธุรกิจที่ดีกับ บริษัท ชินแซทเทลไลท์ จำกัด (มหาชน)
  ในการนำเทคโนโลยี iPSTAR เพื่อเสนอให้กับหน่วยงานราชการได้สำเร็จ กล่าวคือ โครงการ
  อินเทอร์เน็ตโรงเรียนหรือ MOENet ให้กับกระทรวงศึกษาธิการ ซึ่งมีมูลค่าโครงการ 3,000
  ล้านบาท ครอบคลุมทุกโรงเรียนในประเทศไทย โดยเริ่มทำการติดตั้งแล้วตั้งแต่ต้นปี 2548
  และสามารถให้บริการได้ทั้งหมด 10,600 โรงเรียนทั่วประเทศ ภายในเดือนกุมภาพันธ์ 2549

  โครงการที่ 3 โครงการอินเทอร์เน็ตตำบล (iPSTAR) ของกรมการบริหารปกครองส่วนท้องถิ่น
  จำนวนกว่า 333 แห่ง ทั่วประเทศ ให้กับบริษัท ทีโอที จำกัด (มหาชน) อายุสัญญา 3 ปี

  1.2 ศูนย์บริการทั่วประเทศ (Teleport)

  บริษัทมีศูนย์บริการทั่วประเทศ (Teleport) เพื่อความคล่องตัว
  สะดวกและรวดเร็วในการให้บริการแก่ ลูกค้า ปัจจุบันบริษัทมีศูนย์บริการดังกล่าว จำนวน 14
  แห่ง ประกอบด้วย

  ภาคเหนือ เชียงใหม่ นครสวรรค์ พิษณุโลก แม่ฮ่องสอน

  ภาคตะวันออกเฉียงเหนือ นครราชสีมา อุบลราชธานี อุดรธานี ขอนแก่น เลย บุรีรัมย์

  ภาคตะวันออก ระยอง

  ภาคใต้ สุราษฎร์ธานี สงขลา ภูเก็ต

  ด้วยวัตถุประสงค์ของการให้บริการแก่ลูกค้าได้อย่างรวดเร็วและทั่วถึงนั้นบริษัทได้พิจารณาแผนการขยายศูนย์บริการเพิ่มอีก
  10 แห่ง คือ เชียงราย แพร่ ตาก ชัยภูมิ ร้อยเอ็ด นครพนม กาญจนบุรี เพชรบุรี สระแก้ว
  และนครศรีธรรมราช เพื่อรองรับโครงการอินเตอร์เน็ตโรงเรียนและโครงการอื่นๆ
  ที่จะเกิดขึ้นในปี 2549

2) ให้บริการจ้างเหมาติดตั้งระบบสื่อสารโทรคมนาคม (Turnkey Service)

  บริษัทให้บริการหลักๆ ได้แก่ การให้คำปรึกษา (Consultant), การออกแบบ (Network
  Design), และการติดตั้ง (Installation) ระบบสื่อสารโทรคมนาคม
  ที่มีความเหมาะสมกับความต้องการในการใช้งานของลูกค้าและรองรับเทคโนโลยีในอนาคต เช่น
  อุปกรณ์ชุมสาย (Soft Switch), อุปกรณ์ต่อเชื่อมเครื่องโทรศัพท์ IP เป็นต้น

  3 )ให้บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิคส์ต่างๆ ที่เกี่ยวข้อง
  ภายใต้ชื่อ SAMART A+

  บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการรัฐวิสาหกิจและ
  เอกชน เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
  ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ

  4) บริการอื่นๆ

1.  บริการสื่อสารข้อมูลความเร็วสูง (Samart DSL)

  ในปี 2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท
  ทีโอที จำกัด (มหาชน) จากบริษัท สามารถบรอดแบนด์ เซอร์วิสเซส จำกัด

2.  บริการ Outsourcing อื่นๆ

  บริษัทได้รับ License ในการบริการติดตั้งและบำรุงรักษาอุปกรณ์ของบริษัท นอร์เทล และ บริษัท
  ซิสโก้ ประเทศไทย ให้กับลูกค้าทั้งภาครัฐบาลและเอกชน

2.  การตลาดและภาวะการแข่งขัน

1) นโยบายและลักษณะการตลาดของผลิตภัณฑ์และบริการที่สำคัญ

กลยุทธ์การแข่งขัน

  บริการส่วนใหญ่จะเป็นการให้บริการหลังการขาย เริ่มตั้งแต่การสำรวจ ติดตั้ง
  ตลอดจนการบำรุงรักษาและดูแลระบบให้มีความเสถียรสูงสุด
  ดังนั้นกลยุทธ์การแข่งขันที่บริษัทนำมาใช้จึงเป็นการกำหนดมาตลฐานบริการ (Service Level
  Agreement – SLA) ที่เหมาะสมกับสภาพการใช้งานของลูกค้าและคุณสมบัติของเทคโนโลยี
  เพื่อให้ลูกค้าสามารถใช้บริการได้สูงสุด กล่าวคือ การมีศูนย์บริการทั่วประเทศ การให้บริการแบบ
  24 x 7 และการรับรอง Availability ของระบบที่ให้บริการ เป็นต้น

  สำหรับการให้บริการจ้างเหมาติดตั้งระบบสื่อสารโทรคมนาคม
  เป็นการสร้างความต้องการและการจัดสรรผลิตภัณฑ์หรือบริการตามความต้องการของลูกค้ารายใดรายหนึ่งโดยเฉพาะ
  ดังนั้นการสร้างความสัมพันธ์ที่ดีกับลูกค้า และการคัดเลือกพันธมิตรธุรกิจที่มีความพร้อม
  จึงเป็นสิ่งจำเป็นในการแข่งขันกับคู่แข่งรายอื่น ๆ
  ทั้งนี้บริษัทต้องให้รับการสนับสนุนที่ดีจากลูกค้าและพันธมิตร
  เพื่อบริษัทสามารถตอบสนองความต้องการของลูกค้า และนำเสนอในราคาที่แข่งขันได้
  กล่าวคือต้องอยู่ในงบประมาณที่ลูกค้ากำหนดไว้

  กลุ่มลูกค้าป้าหมาย

  ลูกค้าแบ่งเป็น 2 กลุ่มใหญ่ คือ ภาคเอกชน และภาครัฐ (หน่วยงานราชการและรัฐวิสาหกิจ)
  รวมถึงการ รับบริการให้กับบริษัทในเครือ

2) ภาวะการแข่งขัน

  สภาพการแข่งขันของการประมูลโครงการ
  โดยเฉพาะผลิตภัณฑ์หรือบริการระบบเทคโนโลยีที่ทันสมัยนั้น เป็นการแข่งขันที่สูงมาก
  โดยเฉพาะการแข่งขันด้านราคา เนื่องจากมีผู้ให้บริการรายใหม่ ๆ เข้ามาแข่งขันมากขึ้น
  ประกอบกับผู้ผลิตผลิตภัณฑ์บางรายได้หันมาเป็นผู้ให้บริการเอง
  ซึ่งมีผลให้การแข่งขันด้านราคาสูงขึ้นไปอีก เนื่องจากผู้ผลิตรายนั้น ๆ
  สามารถความคุมต้นทุนได้ดีกว่า อย่างไรก็ตาม บริษัทยังมีความได้เปรียบในการแข่งขันคือ
  บริษัทมีผลงานที่ดีกับหน่วยงานราชการทั้งในอดีตและปัจจุบัน
  อีกทั้งยังเป็นผู้ชำนาญการในการบริการแบบครบวงจร ตั้งแต่การสำรวจ ติดตั้ง
  และการบำรุงรักษาและดูแลระบบหรือบริการ
  โดยเฉพาะอย่างยิ่งระบบเทคโนโลยีการสื่อสารผ่านดาวเทียม

ค) การจัดหาผลิตภัณฑ์หรือบริการ

  การจัดหาเทคโนโลยีและอุปกรณ์ของระบบต่าง ๆ นั้น
  ส่วนใหญ่บริษัทจะมีพันธมิตรธุรกิจที่มีความพร้อมในการผลิตและนำเข้าอุปกรณ์ต่างๆ
  โดยพันธมิตรดังกล่าวจะเป็นผู้ผลิตในต่างประเทศ และบริษัทตัวแทนจำหน่ายที่อยู่ในประเทศไทย
  ส่วนงานด้านบริการมีทีมบุคลากรที่มีความเชี่ยวชาญในระบบสื่อสารโทรคมนาคมและเทคโนโลยีสารสนเทศเป็นของตนเองอยู่แล้ว

  3.2 สายธุรกิจบริการรับเหมาออกแบบติดตั้งระบบ (System Integration)

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย / ซ่อมบำรุงอุปกรณ์สื่อสาร / ระบบคอมพิวเตอร์ กับหน่วยงานราชการโดย
  บริษัท สามารถคอมเทค จำกัด ซึ่งมีทุนจดทะเบียน 200 ล้านบาท และได้เปลี่ยนผู้ถือหุ้นจากบริษัท
  สามารถคอร์ปอเรชั่น จำกัด (มหาชน) เป็นบริษัท สามารถเทลคอม จำกัด (มหาชน)
  ในสัดส่วนร้อยละ 99.99 เมื่อวันที่ 30 พฤศจิกายน 2548

  3.2.1 บริษัท สามารถคอมเทค จำกัด

  ก) ลักษณะผลิตภัณฑ์หรือบริการ

  ให้บริการแบบครบวงจร (Turn key Project) ได้แก่
  การเป็นที่ปรึกษาพัฒนาระบบงานโครงการ การ ออกแบบ
  การจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน การติดตั้งระบบ
  การทดสอบระบบตลอดจนถึงการให้บริการหลังการขายโดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก

  ข) การตลาดและภาวะการแข่งขัน

  1. กลยุทธ์การแข่งขัน

  สินค้าส่วนใหญ่เป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของลูกค้าและมีเทคโนโลยี
  ที่ ทันสมัย ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุดบริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ รวมทั้งให้บริการเป็นที่ปรึกษาให้กับบริษัท
  ในเครือ

  3. สภาพการแข่งขันภายในอุตสาหกรรม

  ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
  โดยเฉพาะอย่างยิ่งโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับ โครงการของภาคเอกชน
  ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
  ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
  ส่งผลให้มีการแข่งขันทางด้านราคามากยิ่งขึ้นและทำให้กำไรเบื้องต้นในแต่ละโครงการลดลง
  อย่างไรก็ตามหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
  ซึ่งบริษัทจะมีความได้เปรียบ
  เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและ
  คุณภาพของผลงานเป็นที่ยอมรับอย่างกว้างขวาง
  ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการสื่อสาร

  ในปี 2548 บริษัทได้ปรับปรุงระบบการทำงานภายในองค์กร
  เพื่อเพิ่มประสิทธิภาพและประสิทธิผลขององค์กรในด้านการขาย (Sales)
  ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์ (Engineering &
  Software Development) รวมทั้งทีมงานการติดตั้งและการบริการหลังการขาย
  (Implementation & Services) เพื่อให้ทัน ต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่ สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการ แข่งขันในระยะยาว
  โครงการที่บริษัทประสบความสำเร็จในการชนะการประมูล ในปี 2548 นี้
  ได้แก่โครงการขยายระบบเทคโนโลยีสารสนเทศสำหรับการบริหารสนามบินสุวรรณภูมิ
  โครงการระบบ Common User Terminal Equipment (CUTE) สำหรับสนามบินสุวรรณภูมิ
  และโครงการระบบเทคโนโลยีสารสนเทศและการสื่อสาร ระยะที่ 2
  ของสำนักงานปลัดกระทรวงยุติธรรม ซึ่งโครงการเหล่านี้จะสร้างรายได้ให้แก่บริษัทในปี พ.ศ.
  2549 และจะเป็นฐานรายได้จากการบำรุงรักษาระบบต่อไปในอนาคต

ค) การจัดหาผลิตภัณฑ์หรือบริการ

บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
และตัวแทนจำหน่ายจากทั้งภายในและภายนอกประเทศ
เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
ซึ่งแต่ละโครงการจะมีข้อกำหนดเฉพาะไว้ก่อน ดังนั้นก่อนที่จะทำการเข้าประมูล
หรือทำสัญญากับลูกค้าบริษัทจะทำการจัดหา และทำข้อตกลงกับ Supplier หรือ Partner
ที่เหมาะสมและสอดคล้องกับความต้องการของลูกค้า
ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
เนื่องจากสามารถจัดซื้อจากผู้ผลิตอุปกรณ์หลายรายทั้งในแถบยุโรปและอเมริกาโดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า
เนื่องจากโครงการต่างๆ
ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
ดังนั้นบริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

ในส่วนของการให้บริการติดตั้งและให้บริการหลังการขายส่วนใหญ่บริษัทจะเป็นผู้ดำเนินการติดตั้งเองโดยใช้
ทีมงานภายในของบริษัทซึ่งผ่านการฝึกอบรมและมีประสบการณ์ตลอดจนมีความชำนาญเกี่ยวกับการติดตั้งระบบ
โทรคมนาคมและสารสนเทศเป็นอย่างดี

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

โดยปกติก่อนดำเนินโครงการบริษัทต้องประมาณการต้นทุนโครงการล่วงหน้า เป็นระยะเวลาประมาณ
1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

ง) โครงการที่ยังไม่ได้ส่งมอบ

ณ วันที่ 30 ธันวาคม 2548 บริษัทมีโครงการที่ยังไม่ได้ส่งมอบ ดังนี้

+---+----------------+--------------------+------+------+------+----+
| ล | รายชื่อลูกค้า      | ชื่อโครงการ          | สัญญา |      | มูลค่า | คว |
| ำ |                |                    |      |      |      | าม |
| ด |                |                    |      |      | โคร  |    |
| ับ |                |                    |      |      | งการ | ค  |
|   |                |                    |      |      |      | ืบห |
| ที่ |                |                    |      |      | (ล้าน | น้า |
|   |                |                    |      |      | บาท) |    |
|   |                |                    |      |      |      | (  |
|   |                |                    |      |      |      | %) |
+---+----------------+--------------------+------+------+------+----+
|   |                |                    | วันที่  | วันที่  |      |    |
|   |                |                    |      |      |      |    |
|   |                |                    | เริ่ม  | สิ้นสุด |      |    |
+---+----------------+--------------------+------+------+------+----+
| 1 | กองทัพอากาศ     | ระ                 | 29/0 | 15/0 | 14   | 95 |
|   |                | บบสารสนเทศด้านการส่ง | 9/46 | 2/49 | 8.97 |    |
|   |                | กำลังบำรุงกองทัพอากาศ |      |      |      |    |
+---+----------------+--------------------+------+------+------+----+
| 2 | บริษัท           | โครงการระ          | 6/1  | 30/0 | 80   | 91 |
|   | ท่า             | บบสารสนเทศสำหรับการ | 1/46 | 6/50 | 0.68 |    |
|   | อากาศยานสากลกร | บริหารสนามบินสุวรรณภูมิ |      |      |      |    |
|   | ุงเทพแห่งใหม่จำกัด |                    |      |      |      |    |
+---+----------------+--------------------+------+------+------+----+
| 3 | บริษัท           | โครงการระบบ Common | 18/0 | 30/0 | 71   | 73 |
|   | ท่า             | User Terminal      | 2/48 | 6/50 | 9.17 |    |
|   | อากาศยานสากลกร | Equipment (CUTE)   |      |      |      |    |
|   | ุงเทพแห่งใหม่จำกัด | สำหรับสนามบินสุวรรณภูมิ |      |      |      |    |
+---+----------------+--------------------+------+------+------+----+
| 4 | กระทรวงมหาดไทย | โคร                | 16/0 | 31/1 | 65   | 97 |
|   |                | งการเชื่อมโยงข่ายระบบ | 8/47 | 2/48 | 3.00 |    |
|   |                | สื่อสารกระทรวงมหาดไท |      |      |      |    |
|   |                | ยด้วยระบบทางด่วนข้อมูล |      |      |      |    |
|   |                | ระยะที่ 3            |      |      |      |    |
+---+----------------+--------------------+------+------+------+----+
| 5 | กระทรวงกลาโหม  | โค                 | 9/0  | 7/1  | 9    | 77 |
|   |                | รงการศูนย์ข้อมูลอัตโนมัติ | 8/47 | 2/49 | 1.10 |    |
|   |                |                    |      |      |      |    |
|   |                | (Data Warehouse)   |      |      |      |    |
+---+----------------+--------------------+------+------+------+----+
| 6 | กระทรวงยุติธรรม  | ระบบสารสนเทศเ      | 30/0 | 22/0 | 9    | 66 |
|   |                | พื่อการบริหารและจัดการ | 9/47 | 2/49 | 7.20 |    |
|   |                | กรมพินิจและ          |      |      |      |    |
|   |                | คุ้มครองเด็กและเยาวชน |      |      |      |    |
+---+----------------+--------------------+------+------+------+----+
| 7 | กระทรวงยุติธรรม  | โครงการระบบส       | 29/0 | 24/  | 16   | 84 |
|   |                | ารสนเทศและการสื่อสาร | 8/48 | 8/49 | 6.07 |    |
|   |                | ระยะที่ 2            |      |      |      |    |
|   |                |                    |      |      |      |    |
|   |                | สำนักง              |      |      |      |    |
|   |                | านปลัดกระทรวงยุติธรรม |      |      |      |    |
+---+----------------+--------------------+------+------+------+----+

  มูลค่างานโครงการเป็นตัวเลขที่ยังไม่รวม VAT

  หมายเหตุ :

1)  การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
    %)

นโยบายการวางเงินประกันโครงการ การจัดสรรงบประมาณสำหรับการประมูล
และการหาแหล่งเงินทุน

การวางเงินประกันโครงการ

การวางเงินประกันโครงการจะเป็นไปตามข้อกำหนดของลูกค้าโดยส่วนใหญ่จะวางเงินประกันโครงการประมาณ
ร้อยละ 5 ของมูลค่าโครงการทั้งหมด

การจัดสรรงบประมาณสำหรับการประมูล

การจัดสรรงบประมาณสำหรับการประมูล จะประมาณการโดยอิงกับงบประมาณของลูกค้าในโครงการ
โดยจะประมาณการต้นทุนของโครงการนั้นๆ ซึ่งมีองค์ประกอบคร่าวๆ คือ ต้นทุนของตัวผลิตภัณฑ์
ทั้งตัวอุปกรณ์และซอฟต์แวร์ ค่าดำเนินการการติดตั้ง ค่าดำเนินการการรับประกันหลังการขาย
และรวมถึงค่าดำเนินการทางการตลาดและการขายต่างๆ ในโครงการนั้นๆ

การหาแหล่งเงินทุน

ในปัจจุบันบริษัทฯ มีวงเงินสินเชื่อประเภทต่างๆ กับธนาคารอยู่แล้ว
ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
เช่น ไม่เกิน 50.0 ล้านบาท ในกรณีที่เป็นโครงการขนาดใหญ่ บริษัทฯ
จะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
โดยมีเงื่อนไขการชำระคืนเงินกู้ ต่อเมื่อบริษัทได้รับเงินจากโครงการนั้นๆ แล้ว

3.3 สายธุรกิจนวัตกรรมและเทคโนโลยีประยุกต์ (Business Application Solutions &
Services)

ให้บริการซอฟต์แวร์ประยุกต์เพื่อเพิ่มขีดความสามารถและประสิทธิภาพในการให้บริการธุรกิจของลูกค้าทำให้
ต้นทุนในการดำเนินการลดลงและสามารถเพิ่มความพึงพอใจแก่ลูกค้าและผู้ให้บริการเช่น บริการ
E-payment, E-logistic ซึ่งบริษัทที่ให้บริการในกลุ่มธุรกิจนี้ได้แก่

  3.3.1 บริษัท ไทยเทรดเน็ท จำกัด

เป็นธุรกิจให้บริการแลกเปลื่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
(Electronic Data Interchange) เพื่อช่วยเพิ่มความถูกต้องและ
รวดเร็วในการประมวลผลธุรกรรมต่างๆ ด้วยคอมพิวเตอร์ระหว่างองค์กรธุรกิจ
(Business-to-Business) หรือระหว่างองค์กรธุรกิจกับหน่วยงานของรัฐ
(Business-to-Government) เนื่องจากการใช้เอกสาร EDI ตาม มาตรฐานสากล
(UN/EDIFACT)
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ก) ลักษณะผลิตภัณฑ์หรือบริการ

ลักษณะบริการหลักของบริษัท แบ่งได้เป็น 3 ประเภท ดังนี้

1. บริการ EDI คือ บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
(Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน EDI
(EDI Translator)
ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
และมีปริมาณธุรกรรมกับคู่ค้าจำนวนมาก

2. บริการ EDIFORM เป็นบริการสำหรับองค์กรธุรกิจขนาดกลางและเล็ก (SME)
ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
ผู้ใช้บริการจะใช้โปรแกรม EDIFORM ในการรับ-ส่งเอกสารทางธุรกิจกับคู่ค้า
โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

3. บริการ Net EDI เป็นบริการแปลงข้อมูลเอกสารมาตรฐาน EDI
โดยใช้เครื่องแม่ข่ายกลางของบริษัท (Network-based Translation) จึงไม่จำเป็นต้องติดตั้ง
EDI Translator ที่ผู้ใช้บริการ เหมาะสำหรับการแลกเปลี่ยนเอกสารมาตรฐานกับหน่วยงานรัฐ
เช่น กรมศุลกากร กรมการค้าต่างประเทศ ฯลฯ
เนื่องจากมีการกำหนดรูปแบบข้อมูลเป็นมาตรฐานกลางให้กับผู้ใช้ทั่วไป
และหากมีการเปลี่ยนแปลงรูปแบบข้อมูลของหน่วยงานรัฐ บริษัท จะทำการ
แก้ไขได้จากส่วนกลางได้ทันที

4. บริการ Web Hosting คือ บริการให้เช่าพื้นที่เว็บไซต์ พร้อมระบบพื้นฐานแบบครบวงจร
ให้ธุรกิจสามารถ ประชาสัมพันธ์ เผยแพร่ข่าวสาร สินค้าและบริการผ่านเครือข่ายอินเทอร์เน็ต
ใช้งานง่าย และสามารถเปลี่ยนแปลง แก้ไขข้อมูลได้ด้วยตนเอง

5. บริการ E-mail Hosting คือ บริการอีเมล์สำหรับธุรกิจ SME
พร้อมระบบจัดการผู้ใช้งานผ่านเว็บไซต์ ระบบ ป้องกันสแปมเมล์และไวรัส ระบบสำรองข้อมูล
ระบบตอบเมล์อัตโนมัติ (Auto Response) ฯลฯ เทียบเท่ากับระบบชั้นนำในองค์กรขนาดใหญ่

1.  ธุรกิจ Software Solution บริษัท ได้เป็นตัวแทนจำหน่ายซอฟต์แวร์ระบบ E-Workflow
    ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web
    Application เพื่อปรับปรุงกระบวนการภายใน (Business Process) ให้สะดวก
    รวดเร็ว และสามารถติดตามได้ทุกขั้นตอน นอกจากนี้ยังมีระบบสื่อสารภายใน องค์กร เช่น
    Web Mail, Web board, Knowledgebase ฯลฯ ช่วยให้การประชาสัมพันธ์ภายใน
    และการจัดการความรู้ในองค์กร ทำได้อย่างมีประสิทธิภาพ

ในช่วงปี 2548 ที่ผ่านมาบริษัทได้ขยายขอบเขตธุรกิจเพิ่มเติมจากธุรกิจหลัก ดังนี้

1.  บริการ XML คือ บริการเครือข่ายแลกเปลี่ยนข้อมูลตามมาตรฐาน XML
    ซึ่งเป็นมาตรฐานข้อมูลใหม่ที่ใช้กัน แพร่หลายในเครือข่ายอินเทอร์เน็ต
    และระบบซอฟต์แวร์สมัยใหม่

2.  บริการ Web EDI คือ บริการรับและส่งเอกสาร EDI ผ่านทางเว็บไซต์
    โดยผู้ใช้บริการไม่จำเป็นต้องติดตั้งซอฟต์แวร์ EDI
    เพียงแต่เข้ามาใช้บริการผ่านทางเว็บไซต์ก็สามารถติดต่อกับคู่ค้ารายใหญ่ที่ใช้ EDI ได้ทันที
    เป็นบริการใหม่ที่จะนำมาทดแทนบริการ EDIFORM ในอนาคต เพื่อความสะดวกของผู้ใช้บริการ
    และลดต้นทุนในการให้บริการของบริษัท

ข) ตลาดและภาวะการแข่งขัน

กลุ่มลูกค้าเป้าหมาย

  ลักษณะตลาดบริการ EDI สามารถแบ่งได้เป็น 2 กลุ่ม คือ

1. B2G (Business-to-Government) ได้แก่
กลุ่มธุรกิจที่ต้องติดต่อ(ธุรกรรม)แลกเปลี่ยนเอกสารทางอิเล็กทรอนิกส์กับหน่วยงานราชการ หรือ
รัฐวิสาหกิจ เช่น กรมศุลกากร การท่าเรือแห่งประเทศไทย กรมการค้าต่างประเทศ เป็นต้น
ลูกค้าเป้าหมายในกลุ่มนี้ ได้แก่ กลุ่มตัวแทนออกของ (Customs Broker)
ผู้นำเข้า-ส่งออกรายใหญ่ บริษัทตัวแทนเรือ บริษัทเจ้าของเรือ ฯลฯ

2. B2B (Business-to-Business) ได้แก่
กลุ่มธุรกิจที่มีความต้องการธุรกรรมอิเล็กทรอนิกส์กับคู่ค้าที่เป็นองค์กรธุรกิจด้วยกัน เช่น
กลุ่มธุรกิจค้าปลีก ติดต่อกับ กลุ่มผู้ผลิต-จำหน่ายสินค้าอุปโภคบริโภค (Consumer Product)
กลุ่มธุรกิจประกอบรถยนต์ ติดต่อกับ ผู้ผลิตชิ้นส่วน เป็นต้น

การจัดจำหน่ายและช่องทางการจัดจำหน่าย

โดยทั่วไปเป็นลักษณะการขายตรงสู่ลูกค้าเป้าหมาย แต่ในตลาดกลุ่ม B2G บริษัท
มีการร่วมทำตลาดกับพันธมิตรที่เป็นบริษัทซอฟต์แวร์บางราย
เนื่องจากลูกค้าจะต้องเลือกใช้ทั้งซอฟต์แวร์ และผู้ให้บริการ EDI เมื่อเริ่มต้นธุรกรรม EDI
กับหน่วยงานรัฐ

สภาพการแข่งขันในอุตสาหกรรม

สภาพการแข่งขันในอุตสาหกรรม EDI อาจแบ่งได้ตามลักษณะตลาดเป้าหมาย คือ

1. ตลาด B2B โครงสร้างตลาดจะมีลักษณะเปิด คือ ผู้ใช้บริการ เลือกใช้บริการจากผู้ให้บริการ
EDI รายใดก็ได้ เนื่องจากทุกรายจะมีการเชื่อมต่อเข้าหากัน (Interconnection)
เพื่อให้คู่ค้าสามารถทำธุรกรรม EDI ผ่านข้ามเครือข่ายกันได้ ผู้ให้บริการ EDI ในกลุ่มนี้
ประกอบด้วย

1. บริษัท ไทยเทรดเน็ท จำกัด

2. บริษัท เจเนอรัล อิเลกทรอนิค คอมเมอร์ซ เซอร์วิสเซส จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท แอดวานซ์ อินทิเกรชั่น จำกัด

  2. ตลาด B2G โครงสร้างตลาดจะประกอบด้วย

  1) หน่วยงานรัฐที่ให้บริการผ่าน EDI

  2) ผู้ให้บริการ EDI ภาครัฐ (Gateway) ประกอบด้วย 3 ราย คือบริษัท เทรดสยาม จำกัด
  บริษัท กสท .

  โทรคมนาคม จำกัด (มหาชน) และ บริษัท เน็ตเบย์ จำกัด มีหน้าที่เชื่อมต่อกับหน่วยงานรัฐ (G)

  3) ผู้ให้บริการ EDI หรือ เรียกกันว่า VAN (Value Added Network)
  ทำหน้าที่เชื่อมต่อและให้บริการกับ

  ผู้ใช้บริการ หรือผู้ประกอบการ (B) โดยจะต้องเชื่อมต่อผ่านผู้ให้บริการ Gateway
  รายใดรายหนึ่งและ

  จ่ายค่าบริการตามปริมาณข้อมูลที่ส่งผ่าน

ผู้ให้บริการ EDI หรือ VAN รายหลักในประเทศ ประกอบด้วย

1. บริษัท ไทยเทรดเน็ท จำกัด

2. บริษัท เอ็กซิมเน็ท จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท ซอฟต์แวร์ลิงค์ จำกัด

5. บริษัท โซลูชั่น คอร์ปอเรชั่น จำกัด

6. บริษัท เอ็น วาย เค ทรานสปอร์ต จำกัด

  สถานภาพและศักยภาพในการแข่งขัน

สถานภาพในการแข่งขันของบริษัทแบ่งตามตลาดทั้ง 2 กลุ่ม ได้ดังนี้

1. ตลาด B2B บริษัทมีสถานะเป็นผู้นำตลาด เนื่องจากกลุ่มลูกค้ารายใหญ่ในธุรกิจค้าปลีก
และผู้จำหน่าย (Supplier) ส่วนใหญ่จะใช้บริการ EDI ของบริษัท
ปริมาณธุรกรรมส่วนใหญ่ในกลุ่มธุรกิจนี้กว่าร้อยละ 50 เกิดขึ้นในเครือข่าย EDI ของบริษัท

2. ตลาด B2G บริษัทเป็นผู้ให้บริการรายใหญ่เป็นอันดับที่ 3 ในตลาด เนื่องจากบริษัท กสท.
โทรคมนาคม มีสถานะเป็นทั้ง Gateway และผู้ให้บริการ EDI
แก่ผู้ใช้โดยตรงด้วยจึงมีความได้เปรียบกว่าผู้ให้บริการ EDI ทุกรายในตลาด
นอกจากนี้ยังมีผู้ให้บริการที่เกิดจากกลุ่มสมาคมของผู้ประกอบการ
เกิดขึ้นจึงมีส่วนแบ่งตลาดที่กระจายไปตามผู้ให้บริการต่างๆ

ค) การจัดหาผลิตภัณฑ์หรือบริการ

บริษัทได้ลงทุนในระบบเพื่อให้บริการ โดยใช้ระบบซอฟต์แวร์หลักจาก 2 บริษัท คือ

1) Global Exchange Services Inc. ประเทศสหรัฐอเมริกา

2) Sterling Commerce Inc. ประเทศสหรัฐอเมริกา

ในการให้บริการ EDI กับลูกค้าแต่ละราย อาจจำเป็นต้องพัฒนาระบบเชื่อมต่อ
หรือโปรแกรมแปลงข้อมูลสำหรับ ลูกค้ารายนั้น
บริษัทจะใช้ทีมงานพัฒนาภายในทำหน้าที่พัฒนาในส่วนดังกล่าว

2.  บริษัท พอสเน็ท จำกัด

ดำเนินธุรกิจให้คำปรึกษา ติดตั้ง บริการระบบเครือข่ายการชำระเงิน
โดยใช้บัตรเป็นสื่อแบบครบวงจร Electronic Fund Transfer at Point of Sales
ซึ่งระบบจะทำการโอนเงินผ่านระบบอิเล็กทรอนิคส์ ณ
จุดที่ทำการซื้อขายเชื่อมโยงไปยังระบบฝากเงินของธนาคาร

ก) ลักษณะผลิตภัณฑ์หรือบริการ

การประกอบธุรกิจ สามารถแยกได้ตามลักษณะของผลิตภัณฑ์และการให้บริการได้เป็น 3 ประเภท
ดังนี้

1.  เครื่องอนุมัติวงเงินบัตรเครดิตอัตโนมัติ (EFTPOS : Electronic Fund Transfer at
    Point of Sales)

บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
และบริษัทเอกชนต่างๆ ที่มีความต้องการใช้เครื่อง EFTPOS
เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่นๆ โดย เครื่อง EFTPOS
ที่ทางบริษัททำการจัดจำหน่ายเป็นของยี่ห้อ AXALTO ประเทศฝรั่งเศส
ซึ่งมีให้เลือกใช้งานกันหลายรุ่น หลายรูปแบบ อาทิเช่น รุ่น Magic 5100
เป็นเครื่องแบบตั้งโต๊ะส่งผ่านข้อมูลผ่านสายโทรศัพท์ รุ่น Magic X1000
เป็นเครื่องแบบไร้สายสามารถส่งข้อมูลผ่าน GSM/GPRS เป็นต้น นอกจากการให้บริการจัดจำหน่าย
เครื่อง EFTPOS
แล้วบริษัทยังเป็นผู้ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
ในการให้บริการหลังการขายบริษัทมีศูนย์ Call Center
สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ Call
Center
สามารถช่วยแก้ปัญหาเบื่องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
ศูนย์ Call Center ของบริษัทให้บริการตลอด 24 ชั่วโมง 7 วัน

  ยอดการจัดจำหน่ายเครื่อง EFTPOS ของบริษัท

  ------------------- -------- --------- -------- -------- -------- --------
  บริการ               ปี 2546             ปี 2547            ปี 2548   

                      เครื่อง    ร้อยละ     เครื่อง    ร้อยละ    เครื่อง    ร้อยละ

  ยอดการจำหน่ายเครื่อง   3,000    67%       5,500    83%      8,800    60%
  EFTPOS                                                            
  ------------------- -------- --------- -------- -------- -------- --------

  หมายเหตุ: ร้อยละคืออัตราการเปลี่ยนแปลงเมื่อเทียบกับปีที่ผ่านมา

2.  การให้บริการเช่าเครื่อง EFTPOS ระบบเครือข่าย EFTPOS

นอกจากการขายเครื่องให้กับลูกค้าในกลุ่มต่างๆโดยตรงบริษัทยังให้บริการเช่าเครื่อง EFTPOS
พร้อมกับให้บริการเครือข่ายในการเชื่อมโยงเข้ากับระบบของธนาคาร
ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารในประเทศ
ด้วยรูปแบบการให้บริการเครือข่ายของบริษัทที่มีความหลากหลาย อาทิเช่น
การให้บริการเหมาจ่ายรายเดือนไม่จำกัดจำนวนการทำรายการ ผ่านระบบไร้สาย GPRS และระบบ
Wire-line POSNET Link นอกจากนี้บริษัทยังสามารถให้บริการผ่าน Internet, ADSL,
leased line, GSM และ CDMA ทำให้ตอบสนองความต้องการของลูกค้าได้อย่างสูงสุด
ทั้งในด้านการประหยัดค่าใช้จ่ายค่าโทรศัพท์และการบริหารจัดการ

3.  Payment and Software Solutions

รูปแบบการให้บริการสุดท้ายเป็นการสร้างมูลค่าเพิ่มให้กับเครื่อง EFTPOS ของบริษัทด้วยการทำให้
EFTPOS
สามารถให้บริการมากกว่าการขออนุมัติวงเงินอัตโนมัติการให้บริการดังกล่าวทำให้เพิ่มโอกาสทางการตลาดของบริษัทและเพิ่มความคุ้มค่าของผู้ลงทุนซื้อเครื่อง
บริษัทมีประสบการณ์ในการพัฒนา Application บนเครื่อง EFTPOS หลากหลาย อาทิเช่น
การพัฒนาระบบการผ่อนชำระเงินรายงวด, ระบบขายบัตรเติมเงิน,
ระบบกระเป๋าเงินอิเล็กทรอนิคส์, ระบบบัตร ของขวัญอิเล็กทรอนิคส์ เป็นต้น
ด้วยทีมงานพัฒนาที่มีความเชี่ยวชาญของบริษัททำให้สามารถพัฒนา Application
เพื่อตอบสนองความต้องการของลูกค้าได้อย่างรวดเร็วและมีประสิทธิภาพ นอกจากการพัฒนา
Application บนเครื่อง EFTPOS แล้ว เพื่อให้บริการครบวงจร บริษัทฯยังให้บริการในการทำ
Application บนบัตร Smart card ทั้งแบบ Contact และ Contact-less อีกด้วย

ข) ตลาดและภาวะการแข่งขัน

1.  การตลาดและช่องทางการจัดจำหน่าย

  บริษัทดำเนินการจัดจำหน่ายเครื่อง EFTPOS โดยตรงแก่ลูกค้า
  ซึ่งบริษัทจำเป็นจะต้องมีการนำเสนอและสาธิตการทำงานและการเชื่อมต่อเข้ากับระบบของลูกค้าที่มีการใช้งานอยู่เดิม

2.  กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทคือ
  กลุ่มธนาคารพาณิชย์ผู้ให้บริการอนุมัติวงเงินบัตรเครดิตอัตโนมัติโดยลูกค้ากลุ่มนี้มีความต้องการแบ่งออกเป็น
  2 ส่วนคือ

-   ความต้องการเครื่อง EFTPOS
    เพื่อใช้ในการขยายฐานร้านค้าของธนาคารในการรับบัตรเครดิต

-   ความต้องการเครื่อง EFTPOS
    เพื่อใช้ในการปรับเปลี่ยนเครื่องเก่าที่ไม่สามารถรองรับการทำรายการบัตรเครดิตที่เป็นแบบ
    EMV Chip card ได้

ในส่วนของกลุ่มเป้าหมายรองคือกลุ่มผู้ให้บริการด้านการเงินที่ไม่ใช่ธนาคาร
ซึ่งมีความต้องการเครื่อง EFTPOS
เพื่อใช้ในการอนุมัติวงเงินสินเชื่อส่วนบุคคลหรือเพื่อใช้ในการให้บริการผ่อนชำระค่าสินค้า

3.  กลยุทธ์การแข่งขัน

เนื่องจากปัจจุบันได้มีผู้ให้บริการจำหน่ายเครื่อง EFTPOS
เพิ่มขึ้นในตลาดหลายรายทำให้มีการแข่งขันสูงขึ้นอย่างมากเมื่อเทียบกับ 5 ปีที่ผ่านมา
บริษัทจึงได้ทำการวิเคราะห์และวิจัยด้านตลาดและผลิตภัณฑ์
เพื่อนำผลที่ได้มาใช้ทำให้เกิดความแตกต่างของสินค้าและบริการยังผลให้เพิ่มความได้เปรียบและเพิ่มศักยภาพในการแข่งขัน

กลยุทธ์ในการแข่งขันของบริษัทคือการคำนึงถึงปัจจัยต่างๆ ดังนี้

-   คุณภาพของสินค้าและบริการหลังการขาย

-   ความหลากหลายของผลิตภัณฑ์

-   การคำนึงถึงความพึงพอใจของลูกค้าเป็นที่ตั้ง

-   การสร้างมูลค่าเพิ่มของสินค้าและบริการ

4. สภาวะการแข่งขันโดยรวมของธุรกิจ

สภาวะการแข่งขันโดยรวมของธุรกิจปัจจุบันได้มีการตื่นตัวอย่างมากสำหรับผู้ให้บริการจำหน่ายเครื่อง
EFTPOS เพื่อรองรับการเปลี่ยนแปลงบัตรเครดิตจากบัตรแถบแม่เหล็กมาเป็นบัตร smart card
ตามแนวนโยบายของ Euro Card Master Card และ VISA (EMV)
จนทำให้เกิดผู้ให้บริการรายใหม่ๆเกิดขึ้นหลายรายเพื่อหวังช่วงชิงส่วนแบ่งการตลาดที่
คาดว่าน่าจะมีการเจริญเติบโตที่สูงภายใน 1-2 ปีนี้

ผู้ให้บริการรายใหม่ๆเข้ามาประกอบธุรกิจโดยการนำกลยุทธ์ทางการตลาดในรูปแบบการตัดราคามาใช้เพื่อเป็นการดึงดูดใจลูกค้าให้หันมาใช้บริการจากตนโดยขาดการเตรียมความพร้อมในด้านการให้บริการหลังการขาย
ซึ่งส่วนมากผู้ให้บริการรายใหม่จะนำเข้าเครื่องราคาถูกมาจากประเทศจีน เกาหลีใต้ และ ไต้หวัน

จากผลประกอบการปี 2548 บริษัทคาดว่าบริษัทมีส่วนแบ่งทางการตลาดมากกว่าร้อยละ 20%
ของตลาดโดยรวม
ด้วยการสร้างความแตกต่างในด้านสินค้าและบริการซึ่งถือเป็นจุดแข็งของบริษัทเมื่อเปรียบเทียบกับผู้ให้บริการรายอื่นๆ

ปัจจุบันมีผู้ให้บริการที่เป็นผู้ประกอบการที่ดำเนินธุรกิจคล้ายคลึงกับบริษัท ได้แก่ บริษัท ล็อกซ์บิท
บริษัท ไฮเปอร์คอม (ประเทศไทย) บริษัท โคแวค บริษัท อินเจนนิโก้ (ประเทศไทย) เป็นต้น

จำนวนเครื่อง ATM และ EFTPOS ในประเทศไทย

  []

ค) การจัดหาผลิตภัณฑ์หรือบริการ

1. เครื่อง EFTPOS

บริษัททำการสั่งซื้อเครื่อง EFTPOS จากบริษัทเอ็กซ์แซลโต
ประเทศฝรั่งเศสเพื่อเข้ามาทำตลาดในประเทศไทย
บริษัทจะเป็นผู้เลือกผลิตภัณฑ์ที่เหมาะสมกับตลาดและตามความต้องการของลูกค้าในกลุ่มต่างๆ
โดยพิจารณาเลือกจากรูปลักษณ์และคุณลักษณะของผลิตภัณฑ์ ราคา และ
ศักยภาพในการแข่งขันกับผู้ให้บริการรายอื่นๆ

+-----------------------+------------------------+---------------------+
| บริษัทผู้ผลิต              | บริษัทผู้แทนจำหน่ายใน       | ยี่ห้อผลิตภัณฑ์           |
|                       |                        |                     |
|                       | ประเทศไทย              |                     |
+-----------------------+------------------------+---------------------+
| บริษัท เอ็กซ์แซลโต        | บริษัท พอสเน็ท จำกัด       | เอ็กซ์แซลโต           |
+-----------------------+------------------------+---------------------+

2. เครือข่าย และ อุปกรณ์ต่อพ่วง

บริษัทได้ร่วมมือกับผู้ให้บริการโทรศัพท์มือถือ AIS และ DTAC
ในการให้บริการอนุมัติวงเงินบัตรเครดิตผ่าน เครือข่าย ไร้สาย GPRS ในอัตราเหมาจ่ายรายเดือน
ผู้ให้บริการ Internet และ ผู้ให้บริการเครือข่ายเช่าในการเชื่อมต่อ EFTPOS
เข้ากับระบบของธนาคารผู้รับบัตรเครดิต
สำหรับอุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน

  3.4 สายธุรกิจบริการ Outsourcing Services

สายธุรกิจใหม่นี้
เป็นส่วนขยายการให้บริการแบบครบวงจรของสายธุรกิจบริการเครือข่ายสื่อสารและสายธุรกิจ
รับเหมาออกแบบติดตั้งระบบ System Integration
และสอดคล้องกับการบริหารแบบใหม่ของกลุ่มธุรกิจที่มุ่งเน้นการเพิ่ม ประสิทธิผล ประสิทธิภาพ
ตลอดจนห่วงโซ่ธุรกิจ ดังนั้น กลุ่มธุรกิจภาครัฐ เอกชน ธุรกิจโทรคมนาคม การเงินการธนาคาร
มีแนวโน้มการประยุกต์ใช้เทคโนโลยีสารสนเทศและการสื่อสารมากขึ้น
ตลอดจนนำไปประยุกต์ปรับปรุงประสิทธิภาพขบวนการทำธุรกิจ
และต้องการให้ผู้ให้บริการนวัตกรรมประยุกต์ ICT เข้าช่วยดำเนินธุรกิจในรูปแบบ Business
Process Outsourcing
เพื่อเสริมสร้างศักยภาพในการให้บริการที่รวดเร็วขึ้นและมีต้นทุนลดลงกว่าการให้บริการแบบเดิม
ผู้ใช้บริการมีความพึงพอใจสูงขึ้น โดยบริษัท สามารถเทลคอม จำกัด (มหาชน) เป็นบริษัทที่
ดูแลงานของกลุ่มธุรกิจนี้โดยตรง
ในการดำเนินการจะมีการจัดตั้งบริการเฉพาะลูกค้าและเปิดกว้างที่สามารถจะลงทุนร่วมกับพันธมิตรเพื่อบริการกับกลุ่มพันธมิตรเฉพาะ
เช่น ธุรกิจด้านโทรคมนาคม การธนาคาร การขนส่ง

3.4.1 บริษัทสามารถเทลคอม จำกัด (มหาชน)

  ก) ลักษณะผลิตภัณฑ์หรือบริการ

  1.1 บริการ ICT Services Outsourcing

บริษัท สามารถเทลคอม จำกัด (มหาชน) ได้ลงนามในการร่วมมือที่จะจัดตั้งบริษัท ร่วมกับ บริษัท
อมตะ จำกัด (มหาชน) เพื่อให้บริการด้านเทคโนโลยีสารสนเทศ และสื่อสารโทรคมนาคม กับ
บริษัท อมตะ จำกัด (มหาชน) และบริษัทที่ดำเนินธุรกิจในนิคมอุตสาหกรรมของกลุ่มบริษัท อมตะ
ซึ่งมีมากกว่า 400 บริษัท

  1.2 บริการ Outsourcing MS

ปฏิบัติการและซ่อมบำรุงระบบ ICT บริการที่บริษัทฯ เข้าไปปฏิบัติงานระบบ ICT ให้ลูกค้า
ตลอดจนซ่อมบำรุงระบบ ICT ที่ใช้งานของกลุ่มธุรกิจนั้น โดยใช้ผู้เชี่ยวชาญระบบ ICT ที่มีความรู้
ความสามารถ ตลอดจนวิธีการบริหารงานระบบ

  1.3 บริการ Outsourcing Computer and Operation Center

บริการจัดการดำเนินงานศูนย์คอมพิวเตอร์และการประมวลผลให้กลุ่มธุรกิจ ในปี 2548 บริษัท
ได้ดำเนินการออกแบบ ติดตั้ง ดำเนินการศูนย์คอมพิวเตอร์และสื่อสารให้กับกลุ่มบริษัทสามารถ
ตลอดจนระบบรักษาความปลอดภัย สอดคล้องตามมาตรฐานโลก BS-7799
เพื่อเป็นศูนย์กลางการประมวลผลสารสนเทศ และสามารถขยายบริการให้กับกลุ่มธุรกิจเป้าหมาย

ข) ตลาดและภาวะการแข่งขัน

ธุรกิจ Outsourcing Services เป็นบริการรูปแบบที่ผนวกขีดความสามารถ
การให้บริการทางเทคโนโลยีสารสนเทศ ระบบโทรคมนาคม และความรู้ ความชำนาญ
ในการดำเนินธุรกิจ มาประกอบ เพื่อให้บริการแก่องค์กร ภาครัฐ และเอกชน
ที่ปรับการบริหารมาเพื่อเน้นการสร้างการบริการที่มีความถนัด
ส่วนในบริการที่ไม่อยู่ในธุรกิจหลักก็ใช้บริการจากภายนอกมาช่วยลดต้นทุนและเพิ่มประสิทธิภาพการให้บริการกลุ่มธุรกิจขนาดใหญ่ทั้งภาครัฐและเอกชน
ได้ให้ความสนใจที่จะใช้บริการนี้มากขึ้น ปัจจุบันการแข่งขันการให้บริการ Outsourcing
จะแข่งในกลุ่มของผู้ให้บริการเทคโนโลยีสารสนเทศขนาดใหญ่ที่เคยให้บริการกับธุรกิจมาก่อนและผู้ให้บริการจากต่างประเทศ
ซึ่งตามกระแสการเปิดเสรีตลาดบริการเทคโนโลยีสารสนเทศ โทรคมนาคม (FTA)
จะทำให้เกิดการแข่งขันมากขึ้นระหว่างผู้ให้บริการ

  ค) การจัดหาผลิตภัณฑ์หรือบริการ

บริษัทจะเป็นแกนนำในการให้บริการและผนึกกับพันธมิตรทางเทคโนโลยีคอมพิวเตอร์ การสื่อสาร
และบริษัทผู้ชำนาญการให้คำปรึกษาธุรกิจ
และกลุ่มธุรกิจอื่นในกลุ่มบริษัทสามารถนำเสนอกับกลุ่มธุรกิจเป้าหมาย